Új Irányító Testület az Eötvös Loránd Kutatási Hálózat élén

2023. július 15-ével megújul az Eötvös Loránd Kutatási Hálózat (ELKH) – 2023. szeptember 1-jétől Magyar Kutatási Hálózat (Hungarian Research Network, HUN-REN) – Irányító Testülete (IT), Csák János kulturális és innovációs miniszter és Freund Tamás, a Magyar Tudományos Akadémia elnökének közös javaslatára, Gulyás Balázs ELKH-elnök egyetértésével. A korábban 13 főből álló testület tagjainak mandátuma július 14-éig tart. Az IT a jövőben 9 fővel folytatja a munkáját, az új tagok kinevezése 6 évre szól.

A megújított Irányító Testület fő feladata a magyar kutatóhálózat mérhető eredményességének növelése, valamint a nemzetközi tudományos erőtérben való pozícionálása. Vezetője az elnök, Gulyás Balázs, aki 2023. május 1-je óta áll a kutatóhálózat élén. Gulyás Balázs több mint 41 évet dolgozott és kutatott külföldön – többek között a svéd Karolinska Institute-ban, majd a szingapúri Nanyang Technological Universityn, így tudósként és tudományszervezőként is kimagasló teljesítmény áll mögötte.

Az új Irányító Testület tagjai:

Prof. Dr. Gulyás Balázs, az IT és egyben az ELKH elnöke – orvos, neurobiológus, az MTA külső tagja

Prof. Dr. Ádám Veronika – Széchenyi-díjas orvos, biokémikus, egyetemi tanár, az MTA rendes tagja

Prof. Dr. Bollobás Enikő – irodalomtörténész, az MTA levelező tagja, az Eötvös Loránd Tudományegyetem Amerikanisztika Tanszékének egyik alapítója

Dr. Charaf Hassan – dékán, tanszékvezető egyetemi tanár a Budapesti Műszaki és Gazdaságtudományi Egyetem Automatizálási és Alkalmazott Informatikai Tanszékén

Prof. Dr. Hunyady László – Széchenyi-díjas egyetemi tanár, az MTA rendes tagja, az ELKH Természettudományi Kutatóközpont Enzimológiai Intézetének igazgatója

Jakab Roland – az Ericsson Magyarország ügyvezető igazgatója, a Magyar Európai Üzleti Tanács elnöke

Prof. Dr. Kovács Melinda Beatrix – Széchenyi-díjas állatorvos, egyetemi tanár, az MTA rendes tagja, a Magyar Agrár- és Élettudományi Egyetem Élettani és Takarmányozástani Intézetének igazgatója

Prof. Dr. Szabó Gábor – okleveles fizikus, egyetemi tanár, az MTA rendes tagja, az ELI-ALPS Lézeres Kutatóintézet ügyvezetője

Prof. Dr. Szántó Zoltán Oszkár – a Budapesti Corvinus Egyetem egyetemi tanára, a Corvinus Institute for Advanced Studies (CIAS) nemzetközi kutatóközpont vezetője

Sajtókapcsolat:

* Hencz Éva, kommunikációs igazgató
* +36 30 155 1803
* media@elkh.org

Eredeti tartalom: Eötvös Loránd Kutatási Hálózat

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/4348/uj-iranyito-testulet-az-eotvos-lorand-kutatasi-halozat-elen/